Umbes 10 aastat hiljem ehk 16.11.2004 helistas mulle Toomas Sildam ja kutsus saatesse "Happy Hour".Mõtlesin, et ma ei tea, kas ma tohin intervjuud anda, kuna mind seob leping produktsioonifirmaga "Ruut". Mõne aja pärast helistas mulle  Kiur Aarma ja ütles,et ma ei tohi rääkida vaid saate tegemise kohta käivaid saladusi. Sain loa ja vastasin Sildami ettepanekule jaatavalt.Juba helistamise ajal olin väheke napsune, kuna "Baari" saates osalemine pani psüühikale paraja põntsu. Ning saatesse läksin ma ka väikese vine all. Kui ma Urmas Otti nägin, hakkasin peale tervitust kohe rääkima sellest, et olen tema suur fänn. Ja rääkisin ka sellest meie esimesest kohtumisest "Glorias". Intervjuu ajal mainisin samuti toimunut ja tegin härra Otile  komplimendi seoses korraliku jootraha andmisega. Siis läks jutt Savisaare peale, kelle nime ma muidugi otseselt välja ei öelnud. Meenutasin hiljutist skandaali, kus üks kelner paljastas ajakirjanduses, et oli kadedatele klientidele kotleti vahele sülitanud. Nimelt ka Edgar Savisaart olen ma teenindanud ja seda mitte ainult "Glorias".Edgar Savisaar ei ole eriti helde klient, võrreldes Vilja Savisaarega, kes jättis umbes sama suure jootraha, kui Urmas Ott.Viimane kord kui ma Savisaart teenindasin siis ta lõunatas  restoranis "Tanduur" koos Leonid Apananskiga. Üritasin Savisaare juttu pealt kuulata, kuid seekord oli ta minu suhtes väga umbuslik. Ühel varasemal korral kuulsin päris palju tema "häid mõtteid" Mart Laari valitsuse kohta. Nimelt Laar oli sel hetkel peaminister.Ma ei tea, kas ma olin oma liigse uudishimuga Savisaarele närvidele käinud, kuid ta ei lubanud Apananskil mulle jootraha anda. Nimelt arve maksis Apananski kaardiga, aga ta tahtis arve vahele panna ka sajakroonise, kuid sellepeale andis Edgar märku,  eitavalt.Seal Oti saates ma vihjasingi sellele, et Savisaar võttis kotletilugu liiga isiklikult.Vaatamata sellele vahejuhtumile suhtun Savisaarde suure austusega. Seda intervjuud Urmas Otiga saate näha ka minu kodulehel www.reform.ee/talis